CELEX: 62016CN0629
Language: et
Date: 2016-12-07 00:00:00
Title: Kohtuasi C-629/16: Eelotsusetaotlus, mille on esitanud Verwaltungsgerichtshof (Austria) 7. detsembril 2016 – CX

3.4.2017   
            
            
               ET
            
            
               Euroopa Liidu Teataja
            
            
               C 104/26
            
         Eelotsusetaotlus, mille on esitanud Verwaltungsgerichtshof (Austria) 7. detsembril 2016 – CX
   (Kohtuasi C-629/16)
   (2017/C 104/38)
   Kohtumenetluse keel: saksa
   
      Eelotsusetaotluse esitanud kohus
   
   Verwaltungsgerichtshof
   
      Põhikohtuasja pooled
   
   
      Kassatsioonkaebuse esitaja: CX
   
      Teine menetlusosaline: Bezirkshauptmannschaft Schärding
   
      Eelotsuse küsimus
   
   Kas liidu õigusega, täpsemalt eelkõige lepinguga assotsiatsiooni loomiseks Euroopa Majandusühenduse ja Türgi vahel (64/733/EMÜ) (EÜT 217, 29.12.1964, lk 3687/64), assotsiatsioonilepingu lisaprotokolliga (EÜT L 293, 29.12.1972, lk 3) ja EÜ–Türgi assotsiatsiooninõukogu 22. detsembri 1995. aasta otsusega nr 1/95 tolliliidu lõppetapi rakendamise kohta (96/142/EÜ) (EÜT L 35, 13.2.1996, lk 1) on vastuolus liikmesriigi õigusnormid, mille kohaselt on veoettevõtjatel, kelle asukoht on Türgi Vabariigis, lubatud veoste rahvusvahelise tasulise autoveo raames siseneda Austria Vabariiki või läbida Austria Vabariigi territooriumi vaid juhul, kui nende käsutuses on nende sõidukitele Austria ja Türgi vahelises kahepoolses lepingus kindlaks määratud kvoodi alusel väljastatud tunnistus või kui neile on väljastatud luba konkreetse veose veoks, kusjuures konkreetse veose veo vastu peab olemas olema oluline avalik huvi ja taotleja peab usutavalt näitama, et vedu ei ole võimalik vältida korralduslike meetmete ega mõne muu veovahendi valikuga?